
Text rozhodnutia
Súd: Krajský súd Trnava Spisová značka: 20S/64/2016 Identifikačné číslo súdneho spisu: 2016200404 Dátum vydania rozhodnutia: 25. 04. 2018 Meno a priezvisko sudcu, VSÚ: JUDr. Ľubomír Bundzel ECLI: ECLI:SK:KSTT:2018:2016200404.5 Opravné uznesenie Krajský súd v Trnave v právnej veci žalobcu: Poľnohospodárske družstvo Dechtice, so sídlom 919 53 Dechtice, právne zastúpený: JUDr. Marián Bošanský, advokát, so sídlom Slnečná 10, 968 01 Nová Baňa, proti žalovanému: Hlavný banský úrad, so sídlom Kammerhofská 25, 969 50 Banská Štiavnica, za účasti ďalších účastníkov: 1. JIVA - TRADE, s.r.o., so sídlom Štefana Moyzesa 2700/22, 926 01 Sereď, IČO: 36 257 681, právne zastúpený: HALADA advokátska kancelária s.r.o., so sídlom Kapitulská 21, 917 01 Trnava, IČO: 36 669 661, 2. Obec Dechtice, starosta obce, so sídlom Dechtice 488, 919 53 Dechtice, 3. Pozemkové spoločenstvo - lesný a pasienkový urbár Dechtice, so sídlom Dechtice 225, 919 53 Dechtice, 4. C. R., bytom S. XXX, XXX XX S., 5. I. R., bytom S. XXX, XXX XX S., 6. I. C., bytom S. XXX, XXX XX S., 7. N. N., bytom S. XXX, XXX XX S., 8. V. I., bytom U. XXX, XXX XX U., 9. N. G., bytom S. XXX, XXX XX S., 10. M. Y., bytom S. XX, XXX XX S., 11. N. Y., bytom S. XXX, XXX XX S., o preskúmanie zákonnosti rozhodnutia žalovaného č. 219-729/2016 zo dňa 11. apríla 2016, takto r o z h o d o l : Rozsudok Krajského súdu v Trnave č.k. 20S/64/2016-209 zo dňa 12.07.2017 sa v záhlaví v časti zloženia senátu o p r a v u j e tak, že po oprave správne znie: „Krajský súd v Trnave v senáte zloženom z predsedu senátu JUDr. Ľubomíra Bundzela a členov senátu JUDr. Róberta Foltána a JUDr. Bibiány Ťažiarovej ...“. V ostatných častiach zostáva vyššie uvedený rozsudok bez zmeny. o d ô v o d n e n i e : 1. Rozsudkom č.k. 20S/64/2016-209 zo dňa 12.07.2017 správny súd žalobu žalobcu zamietol. O trovách konania súd rozhodol tak, že žalovanému právo na náhradu trov konania nepriznal, účastníkovi konania v 1. rade priznal voči žalobcovi právo na náhradu dôvodne vynaložených trov konania a ďalším účastníkom konania v 2. až 11. rade náhradu trov konania nepriznal. 2. V záhlaví vyššie uvedeného rozsudku v časti zloženia senátu súd nesprávne označil za členku senátu „JUDr. Ľuboslavu Vankovú“, hoci ako to vyplýva zo zápisnice o pojednávaní zo dňa 12.07.2017, správne mala byť za členku senátu označená „JUDr. Bibiána Ťažiarová“. 3. Podľa § 143 zákona č. 162/2015 Z. z. Správny súdny poriadok (ďalej len „SSP“), správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 4. Nakoľko nesprávne označenie člena senátu v záhlaví rozsudku č.k. 20S/64/2016-209 zo dňa 12.07.2017 možno považovať za inú zrejmú nesprávnosť, túto správny súd postupom podľa § 143 SSP opravil. 5. Toto rozhodnutie senát Krajského súdu v Trnave prijal pomerom hlasov 3:0 (§ 139 ods. 4 SSP v spojení s § 147 ods. 2 SSP). Poučenie: Proti tomuto rozhodnutiu je možné podať kasačnú sťažnosť v lehote jedného mesiaca odo dňa jeho doručenia prostredníctvom Krajského súdu v Trnave na Najvyšší súd SR. Kasačnú sťažnosť môže podať účastník konania, osoba zúčastnená na konaní podľa § 41 ods. 2, ak bolo rozhodnuté v ich neprospech, a generálny prokurátor za podmienok ustanovených v § 47 ods. 2 (ďalej len "sťažovateľ") (§ 442 ods. 1 SSP). V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva (sťažnostné body) a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 SSP). Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom (§ 449 ods. 1 SSP). Povinnosti podľa odseku 1 neplatia, ak a) má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, b) ide o konania o správnej žalobe podľa § 6 ods. 2 písm. c) a d), c) je žalovaným Centrum právnej pomoci (§ 449 ods. 2 SSP).

